Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesi Jumala tundmisse
ja tuua iga tegevusega au Jeesuse nimele.
Tere, siin Glory Backman.
Tere tulemast vaatama tänast saadet!
Mu tänane teema on õpetus usust.
Sellest, kuidas me peame oma usku rakendama.
Olen korduvalt kohanud olukordi,
kus keegi on saanud prohveteeringu ja jäänud seejärel lihtsalt ootama.
Ootama.
Ootama prohveteeringu täitumist.
Kuid sageli see nii toimi.
Vaid me peame ise kui prohveteeringusse elu puhuma.
Elu sellesse, mida Jumal on meile öelnud.
Kas otse või mõne oma sulase kaudu.
Või siis oma Sõna kaudu.
Vanas Testamendis on juttu ühest naisest,
kelle suur usk mõjutas mind omal ajal vägagi.
Tema pühendumus usule
ja usaldus selles, et prohveti sõna kehtib.
Tol ajal ennustas Eelija põuast.
Ta ütles, et vihma ei tule muidu, kui tema sõna läbi.
Sellest sündmusest võime lugeda 1. Kuningate raamatu 17. peatükist.
Loen 9'ndast salmist alates.
See on väga õpetlik sündmus
sellest, kuidas Jumal suurendab materiaalset kasu naisel,
kes annab oma viimase toidu Issanda teenrile.
Antud juhul siis prohvet Eelijale.
Salmist 9 alates:
Võta kätte, mine Sareptasse, mis kuulub Siidonile, ja ela seal!
Vaata, ma olen käskinud ühte lesknaist seal sind toita.”
Ja ta võttis kätte ning läks Sareptasse.
Ja kui ta jõudis linna värava juurde,
vaata, siis oli seal üks lesknaine puid korjamas.
Ja ta hüüdis teda ning ütles:
Too mulle ometi pisut vett mõne nõuga, et saaksin juua!”
Ja kui naine läks vett tooma, siis ta hüüdis temale järele
ning ütles: Too mulle ka paluke leiba!”
Aga naine vastas: Nii tõesti kui Issand, su Jumal, elab,
ei ole mul kakukestki, vaid ainult peotäis jahu vakas
ja pisut õli kruusis.
Vaata, ma olen korjanud paar puutükki,
ja ma lähen ning valmistan midagi enesele ja oma pojale,
et saaksime veel süüa, enne kui sureme.”
Siis ütles Eelija temale: Ära karda! Mine tee, nagu sa oled öelnud!
Aga esmalt valmista sellest mulle pisike kook
ja too see minule!
Pärast valmista enesele ja oma pojale!
Sest nõnda ütleb Issand, Iisraeli Jumal:
Jahu ei lõpe vakast ja õli ei vähene kruusist
kuni päevani, mil Issand annab maale vihma.”
Ja naine läks ning tegi Eelija sõna järgi.
Ja temal, samuti Eelijal ja naise perel oli süüa kauaks ajaks,
jahu ei lõppenud vakast ja õli ei vähenenud kruusist
Issanda sõna peale, nagu ta Eelija läbi oli öelnud."
Kas pole huvitav näha Jumala valikut?
Meie valik ei oleks olnud panna prohvet Eelija leskanise juurde,
kes oli juba kaotanud kogu oma varanduse
ja kellel oli ainult ühe söögikorra jagu toitu.
Ta oli kaotanud lootuse
ja oli kindlasti depressioonis.
Ta ei näinud oma olukorrast väljapääsu.
Võib olla oled ka sina just praegu sellises olukorras.
Ebaõnn ja erinevad olukorrad su elus on ajanud sind kitsikusse.
Sa ei näe väljapääsu.
Ei näe teed vabadusse sellest kitsikusest ja ängistusest.
Aga hea uudis ka täna läbi selle loo on,
et Jumal teab ja tunneb sind.
Ta teab sinust ja sinu olukorrast kõike.
Aga siiski vajab Jumal,
et sa toidaksid Tema sulaseid.
Nii õpetab meile Piibel.
Mõelgem, kui antud naine
ei oleks Eelijat kuulanud.
Vaevalt siis oleks antud lugu üldse Piiblisse kirja pandud.
Aga seetõttu, et ta kuulis selles hääles midagi enamat.
Jumalal oli vaja hoida Eelija elus
ja peidus.
Peidus Ahabi eest.
Ahab otsis Eelijat kõikjalt, et teda surmata.
Ahab oli väga vihane Jumala prohveti peale.
Kas tead, et need, kes kuulutavad Jumala tõde ja Tema Sõna
meie noomimiseks või karistamiseks...
Teinekord Jumal ka karistab meid.
Juba jumalakartmatuse pärast.
Mitte ilmaasjata.
Ta on hea Jumal ja Tal on meiega ainult head plaanid.
Aga kui me teeme valesti - tahtlikult valesti
ja valime aina uuesti ja uuesti valesti tegemise
ja otsustame enda tahte ning oma äranägemise järgi,
siis Jumal ütleb: "Olgu siis nii. Lase käia!
Jookse aga peaga vastu seina, kui soovid."
Aga Ta on alati kaastundlik ja halastav
kõigile, kes Tema juurde tulevad.
Alandlikele Ta annab armu,
aga Ta on ülekohtutegijate ja uhkete vastu.
Igaljuhul kuulis see naine Eelija hääles enamat,
kui ainult inimese hääl.
Ja tema sees süttis usk.
Läbi kuulmise.
Ja ta otsustas: "Olgu, ma küpsetan leiva
ja annan sellele mehele."
Ma ei tea, kas ta isegi teadis, et tegu on Jumala prohvetiga.
Higine, habetunud, pikkade juustega mees.
Riided tolmused.
Ta vajas puhkust, süüa ja võimalust end pesta.
Tal oli vaja peidupaika
ja Jumal nägi, et selles naises on, mida vaja.
Selles naises on, mida vaja,
et täita Tema tahet.
Võib-olla oleks naabriproua öelnud:
"Tulge nüüd ruttu kõik sõbrad! Meil on koosolek.
Prohvet Eelija on siin."
Ja varsti oleks ka Ahab seal olnud.
Ukse taga koputamas ja Jumala sulast ähvardamas.
Oi-oi-oi!
See sündmus julgustab meid
tegema asju usu läbi,
et Jumala prohvetlik sõna võiks täituda.
Kuningas Saul oli saanud prohvet Saamuelilt prohveteeringu:
"Oota mind!"
Ta oli saanud käsu oodata.
Aga rahvas muutus rahutuks
ja Sauli valdas ahastus.
Saul ei jaksanud oodata
Jumala sõnumitoojat,
vaid hakkas tegutsema inimeste soovide järgi.
Selle pärast kaotas ta ka oma kuninga võimu.
Ta polnud enam Jumalale kõlbulik.
Talle tähendas inimese hääl rohkem, kui Jumala hääl
ja see on väga kurb.
Lõpmata kurb.
Mäletad kindlasti, kuidas Jeesus sõitles Peetrust
ja ütles Peetrusele väga karmid sõnad.
Natuke varem oli Peetrus oma suuga tunnistanud,
et Jeesus on Kristus,
Messias ja Jumala Poeg.
Ja järgmisel hetkel
oli tema humanistlik mõtlemine
takistuseks Jumala plaani täitumiseks Jeesuse elus.
Nii sõitleski Jeesus Peetrust.
Õigemini mitte Peetrust,
vaid Jeesus sõitles saatanat,
kes oli Peetrusele sellised mõtted pähe pannud.
Jeesus ütles: "Tagane minust saatan!
Sa ei mõtle sellele, mis on Jumalast,
vaid mis on inimlik."
On jumalik ja on inimlik
ja me peame tegema valiku.
Sarepta lesknaine, kes oli vaene ja abivajaja.
Kes oli temast huvitatud?
Jumal.
Võib-olla pole keegi su vajadustest huvitatud,
aga Jumal on huvitatud.
Tema on.
Jumal on sinu poolel ja sul pole millestki puudu.
Haljale aasale paneb Ta sind lebama,
hingamisveele saadab Ta sind.
Ta katab su ette laua su vastaste silme all.
Ainult headus ja heldus järgivad sind kõik su elupäevad
ja sa jääd Issanda kotta eluajaks.
Aga enne, kui tuleb viimne päev,
tuleb olla aktiivne Issanda töös.
Lähme ja kuulutame.
Lähme ja räägime tõde.
Kuulutame, mis on tõene ja õige.
Mis on Jumalast, Jumala läbi ja Jumala oma.
Las kõik see olla meie elus.
Vaatame edasi, mis selle naisega juhtus.
Eelija ütles talle:
"Jahu ei saa otsa sinu vakast
ja samuti õli."
Nii sündiski.
Jumal hoolitses üleloomulikul moel umbes 3,5 aastat
Eelija, leskanise ja tema pere eest.
Kes kõik sinna perre siis kuulusid.
Eelija oli seal kaitstud.
Peidus seni, kuni Issandalt tuli sõna.
Issanda sõna Eelijale oli:
"Sa pead minema Ahabi juurde
ja ütlema, et vihma hakkab sadama."
Kui ta oli Ahabile sõnumi edastanud, läks Eelija mäele palvetama.
Palve muudab olukordi.
Tuleviku jaoks, mitte minevikus.
Me elame praegu,
aga oleme teel igavikku.
Kui me nüüd teenime Issandat palvete ja anumistega
ja prohvetlike andidega;
kui teenime Jumalat oma finantsidega
ja teenime Teda oma kätega;
kui me oma suuga kiidame ja ülistame Teda
ja kui me teenime Jumalat,
siis me saame palga taevas.
See on täiesti kindel.
Palka makstakse vastavalt tegudele, mitte armule.
Meile makstakse vastavalt meie tegudele
või tegemata jätmistele.
Ega viimase eest ei saagi tasu.
Eelija läks mäele palvetama.
Jumal ütles talle, et sadu tuleb.
"Ütle seda Ahabile, pahale kuningale."
Kuningas, kes ei kuulanud Issandat
ega kuulanud Issanda sulaseid.
Eelija palvetas.
Tema sulane käis vaatamas, kas on juba pilvi näha.
Eelija palvetas.
Ta pani pea põlvede vahele ja palvetas.
Ja nii mitmeid kordi. Ta ei andnud alla.
Ta lihtsalt ei andnud alla.
Palves ei anta alla enne, kui saadakse Jumalalt vastus.
Jumal tahab vastata me palvetele.
Mõnikord võib vastusega aega minna.
Palvevastus ei saabu kohe.
Taaniel palvetas 21 ööpäeva.
Ta palvetas Jumala poole järgi andmata.
Anus ja palus Jumalat
ja Jumal vastas.
Jumal läkitas Taanieli palve peale inglid teele.
Nii on ka sinu ja minuga.
Jumal saadab oma inglid
meie usu ja järleandmatu palve peale.
Mis iganes palve meil on.
Ja eriti selline palve, mille kohta Jumal on lubanud.
Me peame õppima paluma Jumala Sõna kohaselt,
tsiteerides Tema Sõna.
"Issand, sina oled öelnud ja mina usun su Sõna.
Ma võtan selle vastu Jeesuse Kristuse nimel."
Me mitte ei korruta sama palvet korduvalt,
vaid me oleme järeleandmatud.
See on midagi muud,
kui lihtsalt korrutada: "Ma usun, ma usun."
Selline korrutamine ei oma Jumala jaoks tähtsut.
Aga usupalve, järeleandmatu palve...
"Ma ei anna selles olukorras alla."
Halleluuja!
Halleuuja!
Kas tead, kallis sõber -
keeltes palvetamine on üleloomulik palve,
mille Jumal on meisse pannud.
See on Jumala armuand.
Keeltes palvetamine on üks armuandidest.
Palvetades me palume salajasi asju.
Palume pühakute ja iseenda pärast.
Ehitame ennast vaimus üles.
Selline palve on võidukas palve.
Alati.
Aga seda palvet ei tohi liiga vara lõpetada.
Kui sa uurid Psalmide raamatut,
siis üsna sageli näiteks kuningas Taavet,
kui ta palvetab, siis ta kiidab esmalt Jumalat.
Seejärel on tal teatud palve,
kus ta valab oma südame Jumala ette välja
ja siis lõpetuseks tänab jälle Jumalat
Tema olemuse ja kõikvõimsuse eest.
Kogu loodu eest.
Me peame samuti tegema.
Tuleme Tema ette kiites ja ülistades ja seejärel toome oma mure Ta ette.
Mitmeid kordi, kui olen palvetanud,
on Jumal küsinud, mis mure mul üldse on?
Kui ütlen: "Kallis taevane Isa...",
küsib Ta kohe, mis mure mul on?
Loomulikult räägin siis kohe oma põhjusest.
Jumal vastab palvetele.
Olen seda sadu kordi näinud.
Ta vastab ka sinu palvetele.
Seetõttu peamegi palvetama.
Kui Eelija palvetas seitsmendat korda, tuli ta teener ja ütles:
"Nüüd on taevas näha rusika suurune pilve."
ja hakkas kostma vihmakohinat.
Pean silmas seda, et kui Jumal annab mõne sõna,
siis sageli see ei lähe iseenesest täide.
See ei juhtu automaatselt.
Selleks on vaja meie enda aktiivsust.
Nagu Sarepta lesknaine pidi läbi oma usu olema aktiivne
selle tõotuse osas, mis talle oli antud.
Las ma öelda sulle midagi.
Kui sulle tundub, et oled praegu kõrbes,
siis oled sinna ise läinud.
Mitte Jumal ei ole sind sinna läbikatsumiseks saatnud,
vaid sa ise oled sinna läinud.
Sa pole kas palvetanud või Piiblit lugenud.
Pole regulaarselt koguduses käinud.
Pole teeninud Teda oma finantsidega jne.
Ära mine sammukestki kaugemale.
Tule sealt ära!
Tule hingamisveele.
Kuidas sa sealt ära saad?
Hakkad Jumala Sõna lugema. Eriti Uut Testamenti.
Hakkad Jumala Sõna alusel oma elu üle palvetama
ja usu läbi kuulutama,
et sa oled enam, kui võitja ja sa oled Jumala püha.
Sa oled Jeesuse vere läbi pühitsetud Kristuses.
Sa oled Jumala laps.
Püha preesterkond, omandrahavs.
Sul on vaimne autoriteet.
Loomulikult on.
Jeesus ütles: "Minu nime läbi.
Minu nime läbi, mu lapsuke.
Tegutse minu nime läbi! Kasuta minu nime
ja ela oma elu õigesti minu Sõna järgi."
Anna andeks, tee head.
Armasta oma vaenlasi ja tee head.
Armasta oma lähedasi ja tee head.
Armastus pole ainult tunne, vaid see väljendub tegudes.
"Isa Jumal armastas maailma nii,
et Ta tundis, et tahab maailma päästa."
Ei! Ei tundnud Ta midagi, et tahab anda oma Poja,
vaid Ta andis. Ta tegi seda.
Seetõttu peame ka meie olema sõna tegijad.
Kuulutame iga päev Tema Sõna oma elude üle.
Poes olles, bussiga sõites.
Kus iganes me ringi liigume, oleme inimestele Kristuse hea lõhn.
Püha Vaim kasutab meid, kui me vaid alistume Talle
ja tahame olla Talle kuulekad kõigis asjus.
Kui me elame Vaimus,
on meie elu tänulaul Jumalale
ja me oleme õnnelikud ning rõõmsad.
Mitte miski ei suuda meid Temast lahutada.
Mitte miski.
Sest kõik on Jumalast, Tema läbi ja Jumala oma.
Tema mõjutab meid nii, et sünniks Tema hea tahe.
Selles võime me igas olukorras ja alati kindlad olla.
Halleluuja! Kas pole nii?
Palvetame lõpetuseks,
et sinu usk ei jääks ainult kuulmiseks,
vaid et sa tõesti kuuled Jumala Sõnas Tema häält
ja see Sõna saaks sulle elavaks.
Ja sa lähed ja hakkad tegutsema Juma Sõna kohaselt.
Aamen.
Palvetame.
Ma kuulutan sulle Jeesuse nimel,
et see sõna, mida oled täna või varasemalt kuulnud -
Jumala Sõna, saab sinus elavaks.
Ma kuulutan Jeesuse Kristuse nimel Jumala Sõna elavaks su jaoks.
Täpselt nii nagu Püha Vaim seda sinule avab.
Jumal ütleb: "Ära karda astuda neid ususamme.
Mina aitan ja juhatan sind, mina olen sulle toeks.
Mina kaitsen ja õpetan sind.
Ma juhatan sulle teed, mida sul tuleb käia."
Ole õnnistatud! Olgu su pere õnnistatud!
Olgu õnnistatud su töö! Kõik on õnnistatud.
Läbi Jeesuse Kristuse on kõik juba õnnistatud,
nii et seda pole vaja enam soovidagi, sest sa oled juba õnnistatud.
Aamen. Halleluuja!
Aitäh vaatamast!
Olgu Issand sinuga ja kohtumiseni!
Julgustan sind toetama TV7't,
mille annetustelefon on 900 1770 (kõne hind 10).
Tahan lugeda sulle Õpetussõnadest 11:24-25:
"Üks jagab välja, aga saab üha lisa,
teine hoiab varandust, ometi on puudus käes.
Hing, kes jagab õnnistust, kosub,
ja kes kastab teisi, seda ennastki kastetakse."
Tänan sind toetuse eest ja rohkeid Jumala õnnistusi!
Kohtumiseni!
Tõlge: Kätlyn Nairismägi